In nomine Patris et Filii et Spiritus Sancti. Notum sit omnibus veritatem amantibus, quod ego Willelmus et ego Petrus de Massauc dedimus, pro remedio animarum nostrarum, patrum et matrum nostrarum ac omnium parentum nostrarum, in manus domni Pontii sanctæ Cluniacensis æcclesiæ venerabilis abbatis, ad Montem Sancti Johannis ante castrum Gordonem, et fratribus ibi Deo servientibus, eis sine calumpnia, cum omni auctoritate, libertate et utilitate, in pace perpetualiter in proprietatem possidendum, illum nostrum mansum de Lacumba cum reditibus suis, aquis aquarumque decursibus, agris, silvis et pratis. Hujus nostræ donationis testes sunt Rainaldus de Rufilac, Giraldus de Lamutta, Willelmus de Gordone et alii multi. Actum publice apud castrum Gordonem, die festivitatis sancti Johannis Baptistæ, anno Dominicæ incarnationis M. C. nono decimo, anno autem domni Pontii abbatis ordinationis XI, presentibus monachis Cluniacensibus: Wichardo camerario, Iterio de Bosca, Bernuino capellano. Scriptum per manum Hermanni, domni abbatis notarii.